Այս ընտանիքները Սպիտակի այն 420 ընտանիքներից են, որը շարունակում է ապրել ժամանակավոր տնակային պայմաններում: Ընդհանուր առմամբ, Սպիտակի համայնքապետարանի տվյալների համաձայն, 560 ընտանիք քաղաքում բնակարանների կարիք ունի: Սպիտակի համայնքի ղեկավար Գագիկ Սահակյանը նշում է. երկրաշարժից 30 տարի անց էլ քաղաքը դեռ առանձնանում է տնակային ավաններով, որոնց շահագործման ժամկետը թեև վաղուց արդեն անցել է, սակայն մարդիկ շարունակում են ապրել` այլընտրանք չունենալով: